આ બાબતની માહિતી આપતાં તે જ્યાં રહેતી હતી એ ઘાટકોપર (વેસ્ટ)ના અસલ્ફા વિસ્તારના પાડોશીઓએ ‘મિડ-ડે’ને કહ્યું હતું કે ‘પ્રિયંકા બે વર્ષથી શ્રેયસ સિનેમા પાસે સ્પા ચલાવતી હતી. તે દેખાવમાં સ્માર્ટ અને હિંમતવાન હતી. થોડા સમયથી તેને એક મહારાષ્ટ્રિયન યુવક સાથે પ્રેમ થઈ ગયો હતો. યુવક ઉત્તર પ્રદેશનો ન હોવાથી શર્માપરિવારને પ્રિયંકાના પ્રેમ સામે વિરોધ હતો. આથી અવારનવાર પ્રિયંકાનો તેના પરિવાર સાથે વિવાદ થતો હતો, પણ પ્રિયંકા તેના નિર્ણયમાં અફર હતી.’